সহকারি শিক্ষক সমিতি বালিজুরী ইউনিয়ন কমিটি গঠিত
Catagory : দিনের খবর, প্রথম পাতা, সব খবর | তারিখ : September, 13, 2018, 10:33 pm
বাংলাদেশ প্রাথমিক বিদ্যালয় সহকারি শিক্ষক সমিতি তাহিরপুর উপজেলার বালিজুরী ইউনিয়ন কমিটি গঠন করা হয়েছে। বৃহস্পতিবার বিকেলে বালিজুরী সরকারি প্রাথমিক বিদ্যালয়ে এ উপলক্ষে সাধারণ সভা অনুষ্ঠিত হয়।
সহকারি শিক্ষক সমিতি সুনামগঞ্জ জেলা সদস্য সচিব ও তাহিরপুর উপজেলা আহ্বায়ক গোলাম সরোয়ার লিটনের সভাপতিত্বে অনুষ্ঠিত সাধারণ সভায় বক্তব্য রাখেন শিক্ষক বাবুল হোসেন, রফিকুল ইসলাম, এরশাদ আলী, তৃষ্ণা রায়, রুবা বেগম, সাবিনা ইয়াসমিন মনি, সাবিনা আক্তার, মাকছুম আহমেদ, মাসুক মিয়া, আশীষ কুমার দাশ, আলাল উদ্দিন, সঞ্জয় পুরকায়স্থ প্রমুখ।
সভায় সর্বসম্মতিক্রমে মাহতাবপুর সরকারি প্রাথমিক বিদ্যালয়ের সহকারি শিক্ষক মকবুল হোসেনকে সভাপতি, আনোয়ারপুর প্রাথমিক বিদ্যালয়ের সহকারি শিক্ষক টিটু রঞ্জন তালুকদার-কে সিনিয়র সহ-সভাপতি, পাতারী তিওরজালাল প্রাথমিক বিদ্যালয়ের সহকারি শিক্ষক মুক্তার হোসেন-কে সাধারণ সম্পাদক ও বালিজুরী নয়াহাট প্রাথমিক বিদ্যালয়ের সহকারি শিক্ষক আতিকা আক্তার-কে সাংগঠনিক সম্পাদক করে ২১ সদস্যবিশিষ্ট ইউনিয়ন কমিটি গঠন করা হয়েছে।